സീഗ്രാം മന്ദിരം

ന്യൂയോർക് നഗരത്തിലെ മാൻഹട്ടനിലുള്ള മിഡ്ടൗണിൽ സ്ഥിതിചെയ്യുന്ന ഒരു അംബരചുംബിയാണ് സീഗ്രാം ബിൽഡിങ് (ഇംഗ്ലീഷ്: Seagram Building). 52,53 എന്നീ സ്ട്രീറ്റുകൾക്കിടയിലായി 375 പാർക് അവന്യുവിലാണ് ഇതിന്റെ സ്ഥാനം. ഈ കെട്ടിടത്തിന്റെ ഘടന പ്രധാനമായും രൂപകല്പന ചെയ്തത് ജെർമ്മൻ വാസ്തുശില്പിയായ ലുഡ്വിഗ് മീസ് വാന്റ്റെറൊയാണ്. ഫിലിപ് ജോൺസണും ഈ മന്ദിരത്തിന്റെ ഉൾഭാഗം രൂപകല്പനചെയ്യുന്നതിൽ പ്രധാനപങ്കുവഹിച്ചിട്ടുണ്ട്. 

38നിലകളുള്ള ഈ കെട്ടിടത്തിന്റെ ആകെ ഉയരം 515 അടിയാണ്. 1958ലാണ് ഇതിന്റെ നിർമ്മാണം പൂർത്തിയായത്. ആധുനിക വാസ്തുവിദ്യയുടെയും ഫങ്ക്ഷണലിസത്തിന്റെയും ഒരു ഉദാത്ത മാതൃകയായി ഈ കെട്ടിടം നിലകൊള്ളുന്നു.

അവലംബം

വർഗ്ഗം:അംബരചുംബികൾ